**Кандидат:** Андреј Јокић

**Број индекса** 2022/3015 **Модул** Софтверско инжењерство

**КОМИСИЈИ ЗА СТУДИЈЕ II СТЕПЕНА АКАДЕМСКИХ СТУДИЈА**

**Предмет:**

Пријава теме за израду мастер рада под насловом „Реализација мобилне апликације за проналажење и оцењивање мајстора са *Android* оперативним системом”.

**Област мастер рада**:

Наведена тема мастер рада припада области Софтверско инжењерство.

**Предмет, циљ и методе мастер рада:**

Проналазак квалитетног и поузданог мајстора представља изазов у већим градовима где се људи претежно баве канцеларијским пословима. Проценат становништа који чине мајстори у оваквима градовима је релативно мали, и поставља се питање како пронаћи доброг мајстора. Људи се у оваквим ситуацијама окрећу препорукама пријатеља, али број оваквих препорука је лимитиран, као и доступност и квалитет мајстора. Постоји [сајт](https://www.nadjimajstora.rs/) који ово решава, међутим не постоји мобилна верзија апликације, слике претходних радова мајстора које уливају поверење корисницима апликације, као ни транспарентне цене услуга.

Циљ овог рада је реализација мобилне апликације која ће корисницима омогућити повезивање са поузданим и квалитетним мајсторима у њиховом подручју како би олакшали процес пpoналажења и ангажовања професионалних услуга. Апликација ће корисницима пружити детаљне информације о мајсторима, укључујући oцене, рецeнзије, цене и доступност.

Систем ће бити реализован коришћењем већег броја технологија. Мобилни део система ће бити имплементиран у *Kotlin* програмском језику. Графички кориснички интерфејс мобилне апликације биће имплементиран помоћу *Jetpack Compose* библиотеке. Серверски део система ће бити имплементиран помоћу *SpringBoot* радног оквира који ће податке складиштити у релационој бази података *MySQL*.

**Садржај и очекивани резултати мастер рада:**

На почетку рада ће бити дата постојећа решења мобилне апликација за прегледање и постављање нових профила мајстора, као и предлог новог решења. Затим ће детаљно бити описана архитектура система као и технологије у којима је систем реализован. Биће описан начин коришћења апликације и дати резултати њеног тестирања. Главни резултат рада ће бити потпуно функционална мобилна апликација, која ће бити део већег софтверског система, и која ће заједно са веб апликацијом представљати апликацију за проналазак, додавање и рекламирање мајстора.

**Предложени ментор: Кандидат:**

(потпис ментора) (потпис студента)

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

Др Марија Пунт, вандредни професор Дипл. инж. Андреј Јокић